Compania germană low-cost subsidiară a Lufthansa, Eurowings se va alătura din iunie companiilor aeriene care operează de pe Aeroportul Internațional Traian Vuia Timișoara prin introducerea zborurilor din Stuttgart, Germania spre orașul din Banat.

Zborurile vor debuta începând din 3 iunie 2019 cu o frecvență de 3 zboruri săptămânale în zilele de Luni, Miercuri și Vineri.

Orarul zborurilor Stuttgart – Timișoara va fi următorul:

Luni

EW2494 STR0645 – 0930TSR

EW2495 TSR1015 – 1110STR

Miercuri

EW2494 STR0815 – 1100TSR

EW2495 TSR1145 – 1240STR

Vineri:

EW2494 STR1840 – 2125TSR

EW2495 TSR2210 – 2305STR

Cel mai probabil pe viitor orarul se va mai stabiliza.

Zborul de aproximativ o oră și 45 minute va fi operat cu aeronave de tip Airbus A319.

Biletele de avion sunt deja disponibile în sistemele de rezervări iar pentru un zbor dus-întors prețurile pleacă de la 79 EUR, fără bagaj de cală.

Competiție directă cu TAROM

Eurowings va concura pe această rută cu compania națională TAROM, care oferă zborurile tot de trei ori pe săptămână, cu plecări din Timișoara spre Stuttgart în zilele de Miercuri, Vineri și Duminică.

Diferența de preț este aparent mare pentru zboruri one-way, dar pe zboruri dus-întors prețurile sunt similare mai ales dacă iei în calcul bagajul de cală.

Din păcate cum companiile operează practic aproape în aceleași zile prevăd în viitor că una dintre companii va ieși de pe piață dacă nu își va adapta orarul. Prețurile nefiind foarte mari pe această rută nu văd cum să reziste ambele companii aeriene pe profit pe această rută.

Foto: Eurowings Airbus A319-132 D-AGWY @ Düsseldorf Airport by EK056 / Flickr

Partajează asta: Twitter

Facebook

